આંદોલનકારી ખેડૂતો

આ પહેલાં મંગળવારે દિલ્હીની સરહદો પર પ્રદર્શન કરી રહેલા ખેડૂતસંગઠનો દ્વારા ભારત બંધની જાહેરાત કરવામાં આવી હતી. જેને ગુજરાત સહિત સમગ્ર ભારતમાં મિશ્ર પ્રતિસાદ જોવા મળ્યો હતો. 

તો મંગળવારે સાંજે ખેડૂતો આગેવાનોને કેન્દ્રીય ગૃહમંત્રી અમિત શાહે વાતચીત માટે બોલાવ્યા હતા. જોકે, આ વાતચીત પણ નિષ્ફળ નીવડી હતી. 

નોંધનીય છે કે આંદોલનકારી ખેડૂત સંગઠનો દ્વારા ઘણા સમયથી ત્રણ નવા કૃષિ સંબંધિત કાયદાઓને રદ કરાવવા માટે આંદોલન કરાઈ રહ્યું છે. 

આ જ પ્રક્રિયાના ભાગરૂપે મંગળવારે ભારત બંધનું આહ્વાન કરવામાં આવ્યું હતું. જેને પગલે રાષ્ટ્રીય પાટનગર દિલ્હીની આસપાસની સરહદો પર હજારોની સંખ્યામાં ખેડૂતો એકઠા થઈ ગયા હતા. 

પ્રથમ અને બીજા તબક્કાની વાતચીત

ખેડૂત આંદોલન

પંજાબ અને હરિયાણાના ખેડૂતો દ્વારા ઑક્ટોબર માસથી નવા કૃષિકાયદાઓને હઠાવવા અને MSPની પ્રથાને કાયદાકીય સુરક્ષા અપાવવાની માગને લઈને વિરોધપ્રદર્શનો શરૂ થયાં હતાં.   

જેમાં બાદમાં ભારતનાં જુદાંજુદાં રાજ્યોનાં ખેડૂતસંગઠનોએ પણ ભાગ લીધો હતો. 

'બિઝનેસ સ્ટાન્ડર્ડ ડોટ કૉમ'ના એક અહેવાલ અનુસાર ઑક્ટોબર માસમાં આંદોલનકારી ખેડૂતસંગઠનોના આગેવાનો સાથે ય... બીજા 4000 અક્ષરો માટે લેખ ચાલુ રાખો:
ોજાયેલ પ્રથમ તબક્કાની વાતચીતમાં કોઈ પણ મંત્રી સામેલ ન હોવાને કારણે ખેડૂતઆગેવાનોએ મિટિંગમાંથી વૉકઆઉટ કર્યું હતું. 

જેને પગલે પ્રથમ મિટિંગમાં વાત આગળ વધી શકી નહોતી. જ્યારે 13 નવેમ્બરના રોજ આંદોલનકારી ખેડૂતો અને કેન્દ્ર સરકાર વચ્ચે બીજા તબક્કાની વાતચીત થઈ હતી. 

'ધ વાયર ડોટ કૉમ'ના અહેવાલ અનુસાર આ મિટિંગમાં આંદોલનકારી ખેડૂતસંગઠનોના આગેવાનો, પંજાબના ખેતીવિભાગના અધિકારીઓ, કેન્દ્રીય કૃષિમંત્રી નરેન્દ્રસિંહ તોમર અને કેન્દ્રીય રેલવેમંત્રી પિયુષ ગોયલ હાજર રહ્યાં હતાં. 

આ મિટિંગમાં સરકારે ખેડૂતો સમક્ષ નવા કૃષિકાયદાઓ અંગે ખેડૂતોના વાંધાનો અને માગણીઓનો અભ્યાસ કરવા માટે એક સમિતિની રચના કરવાનો પ્રસ્તાવ મૂક્યો હતો. 

સાથે જ આ સમિતિનો રિપોર્ટ આવે ત્યાં સુધી ખેડૂતોએ આંદોલન મોકૂફ રાખવાનું સૂચવવામાં આવ્યું હતું. જોકે, ખેડૂત આગેવાનોએ સરકારની આ માગણીઓ સ્વીકારી નહોતી. અને MSPને કાયદાકીય અધિકાર જાહેર કરવાની પોતાની માગ પર અડગ રહ્યા હતા. 

આમ ખેડૂતો અને કેન્દ્ર સરકાર વચ્ચેની બીજા તબક્કાની સાત કલાક લાંબી ચાલેલી વાતચીતનું કોઈ પરિણામ આવ્યું નહોતું. 

ખેડૂતો અને સરકાર વચ્ચે ત્રીજા તબક્કાની વાતચીત

આંદોલનકારી ખેડૂતો

'એનડીટીવી ડોટ કૉમ'ના એક અહેવાલ પ્રમાણે આંદોલનકારી ખેડૂતઆગેવાનો અને કેન્દ્ર સરકાર વચ્ચેની ત્રીજી મિટિંગમાં કેન્દ્રીય કૃષિમંત્રી નરેન્દ્રસિંહ તોમર, કેન્દ્રીય વાણિજ્યમંત્રાલયના રાજ્ય કક્ષાના મંત્રી સોમ પ્રકાશ અને રેલવેમંત્રી પિયુષ ગોયલ હાજર રહ્યા હતા.

આ મિટિંગમાં પણ ખેડૂતોના આગેવાનોને સરકારના પ્રતિનિધિઓ દ્વારા નવા કૃષિકાયદાઓના લાભ સમજાવવાના પ્રયાસ કરવામાં આવ્યા હતા. 

તેમજ સતત બીજી વખત ખેડૂતઆગેવાનો સમક્ષ નવા કાયદાઓને લઈને સુધારાની પોતાની માગણીઓ રજૂ કરવા માટે ખાસ સમિતિની નિમણૂક કરવાનો પ્રસ્તાવ મૂકવામાં આવ્યો હતો. 

મીડિયા અહેવાલ અનુસાર ખેડૂતોએ ફરીવાર કેન્દ્રના આ પ્રસ્તાવને ઠુકરાવી દીધો હતો અને નવા કાયદાઓને રદ કરવા માટે સંસદનું ખાસ સત્ર બોલાવવાની માગ કરી હતી.  

નોંધનીય છે કે આ સમિતિમાં ખેડૂતોના આગેવાનો, ખેતી વિશેષજ્ઞો અને સરકારના પ્રતિનિધિઓને સામેલ કરવાની વાત મૂકવામાં આવી હતી. 

સરકારની આ રજૂઆત અંગે ખેડૂતસંગઠનના નેતાઓએ કહ્યું હતું કે તેઓને સરકાર દ્વારા ખાસ સમિતિ રચવાની વાત મંજૂર નથી. તેમણે કૃષિવિષયક વિવાદિત કાયદાઓને રદ કરવાની માગ ઉચ્ચારી હતી.

સરકાર અને ખેડૂતો વચ્ચે ચોથા  અને પાંચમા તબક્કાની વાતચીત

સમાચાર એજન્સી ANI મુજબ...